da en da nl ca da da da da da da da da da da da da da en da en da de da da da da da da da da da da da de da da nl da en da da es nl da
SELSKABSMEDDELELSE Nr. 14 – 2022 | 22-09-2022
DENNE SELSKABSMEDDELELSE INDEHOLDER INTERN VIDEN.
Godt et år efter at Scandinavian Medical Solutions gik på børsen, hæver selskabet for anden gang i år forventningerne til årets resultat og forventer nu at krydse grænsen til en trecifret millionomsætning.
Selskabets langsigtede forventninger fastholdes, hvilket betyder, at ledelsen derfor forventer at kunne øge omsætningen til DKK 120-130 mio. i regnskabsåret 2023/2024. For blot en måned siden offentliggjorde Scandinavian Medical Solutions opjusterede forventninger til omsætningen på baggrund af den stigende internationale efterspørgsel efter SMS’ helstøbte løsning med at opkøbe, servicere og implementere brugt billeddiagnostisk udstyr på hospitaler i hele verden.
Ifølge CEO Jens Krohn er den relative unge Aalborg-ingeniørvirksomhed lykkes med at blive til en bæredygtig virksomhedscase, der scanner for scanner, hæver sundhedsniveauet overalt i verden og kvitterer for investorernes tillid med at levere en sund rentabilitet i driften og opfyldte vækst-målsætninger.
”Vi kan nu se, at vores vækststrategi er den rigtige. Forretningen vokser i alle vores markeder og hurtigere, end vi kunne have forudset ved vores børsnotering for godt et år siden. Vi har brugt nogle af de midler, vi rejste ved børsnoteringen til at udvikle en række nye initiativer, som markedet tager utrolig godt imod. Vi oplever en historisk stor efterspørgsel på vores brede palette af scannere og services, der nu også inkluderer en nøgleklar leje-baseret løsning, som muliggør akut ekstra kapacitet f.eks. til afhjælpning af ventelister”, udtaler CEO Jens Krohn, der peger på Indgående branchekendskab og grundighed som altafgørende for virksomhedens succes og i sidste ende afgørende for de mange patienter, som ønsker bedre vished om deres helbredsituation.
“I hele verden ser vi nu et grundlæggende opgør med køb og smid væk-kulturen. Vi giver brugte scannere et nyt liv, så mange flere læger får langt bedre mulighed for at stille en præcis diagnose. At passere en omsætning på DKK 100 mio. er en meget stor milepæl for mig som grundlægger og CEO, og jeg vil gerne takke vores dedikerede medarbejdere, ledelse og bestyrelse og sidst, men bestemt ikke mindst, vores seje investorer.”
Offentliggørelsen af årsrapporten for 2021/2022 forventes at ske mandag den 21. november 2022.
Scandinavian Medical Solutions blev stiftet tilbage i 2018 med en mission om at facilitere bedre adgang til omkostningseffektivt og højkvalitets billeddiagnostisk udstyr globalt.
For spørgsmål vedrørende denne selskabsmeddelelse kan Selskabets CEO, Jens Krohn, kontaktes på jens.krohn@scandinavian-medical.com. Selskabets Certified Adviser er Norden CEF A/S, hvor John Norden kan kontaktes via e-mail på jn@nordencef.dk eller telefonisk på +45 2072 0200.
Scandinavian Medical Solutions A/S
Gasværksvej 46,1., DK – 9000 Aalborg
Selskabsmeddelelser, investornyheder, finansielle rapporter mv. kan findes på https://www.scandinavian-medical.com/pages/investors
Scandinavian Medical Solutions er en succesfuld handelsvirksomhed i Aalborg, der øger scanningskapaciteten globalt gennem specialiseret indkøb og videresalg af brugt billeddiagnostisk udstyr af høj kvalitet.
MRI, CT og PET/CT-scannere er blandt det dyreste og mest komplekse udstyr, der findes på et hospital og de tonstunge følsomme maskiner kan kun transporteres, samles og vedligeholdes af specialiserede fagfolk med erfaring og tekniske færdigheder.
Derfor tilbyder Scandinavian Medical Systems en komplet business til business løsning, som garanterer maskinens kvalitet og funktionalitet.
Scandinavian Medical Solutions tilbyder hospitaler og klinikker verden over et tilgængeligt, pålideligt og bæredygtigt økosystem for handel med scanningsudstyr og skaber dermed grundlag for en cirkulær økonomi, hvor eksisterende materiel får nyt liv.
Abonner på vores selskabsmeddelelser
Hold dig opdateret ved at abonnere på vores selskabsmeddelelser.
Besøg vores nyhedsrum, og se flere selskabsmeddelelser fra os.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022